recursal/SuperWikiNEXT-32B huggingface dataset:
**முத்தெடுத்தல்** என்பது நீண்ட காலமாக தமிழர்கள் செய்துவரும் தொழில்களில் ஒன்றாகும். மூச்சடக்கி முத்தெடுத்தல் அல்லது முத்துக் குளித்தல் என்பது இடர்கள் நிறைந்த ஒரு கலையாகும். முத்திருக்கும் இடங்கள் பற்றியும், முத்துக்களின் வகைகள் பற்றியும், மூச்சடக்கி முத்தெடுத்தல் பற்றியும் விரிவான அறிவு தமிழர் மரபவழி அறிவில் உண்டும். இது தொடர்பாக தமிழ் இலக்கியங்களிலும் விரிவான பதிவுகள் காணப்படுகின்றன.

இந்தியாவில் தூத்துக்குடியிலும், இலங்கையில் சிலாபம் மற்றும் மன்னார் வளைகுடாப் பகுதிகளிலும் முத்தெடுத்தலில் ஈடுபடுவர்.

முத்துக்குளித்துறையின் அழிவு
----------------------------

சூழலியல் மாசு அடைவதால் சிப்பிகளில் முத்துக்கள் வளர்வது மிகவும் பாதிப்படைந்துள்ளதாக ஆய்வாளர் உதயனப் பிள்ளை தெரிவிக்கிறார்.

மேற்கோள்கள்
-----------

1. ↑  ஜோ டி குருஸின் நாவல்களில் மீனவ வாழ்வியல்
2. ↑  "முத்துக்குளித்துறை". 2016-03-05 அன்று மூலம் பரணிடப்பட்டது. 2012-10-14 அன்று பார்க்கப்பட்டது.

வெளி இணைப்புகள்
---------------

* முத்துக்குளித்துறை பரணிடப்பட்டது 2016-03-05 at the வந்தவழி இயந்திரம்
* மரபுவழி தொழில்நுட்பம் - முத்துக்குளித்தல்
**முத்துப்பழனி** (1730 - 1790) தஞ்சை நாயக்க அரசரான பிரதாபசிம்மன் (ஆட்சிக்காலம் 1739-1763) என்பவரின் அரசவையில் இருந்த தெலுங்குப் பெண் கவிஞராவார். பதினெட்டாம் நூற்றாண்டில் வாழ்ந்த இவர் தேவரடியார் மரபில் வந்தவர். தெலுங்கு, தமிழ், சமஸ்கிருதம் ஆகிய மும்மொழிகளிலும் தேர்ச்சி பெற்றிருந்த இவர் சிறந்த நடனக் கலைஞருமாவார். இவரது புகழ்பெற்ற படைப்பு ராதிகா சாந்தவனம் என்பதாகும். இந்நூல் ஒரு பெண்ணின் (ராதை) பார்வையில் பாலியல் இச்சைகளையும், நுகர்வையும் வெளிப்படையாகப் பேசும் ஒரு செவ்விலக்கியமாகும். இயற்றப்பட்ட காலத்தில் முத்துப்பழனியின் குருவான வீரராகவ தேசிகராலும் பிற அவையினராலும் பாராட்டி ஏற்றுக்கொள்ளப்பட்டது. 1887ல் கீழைத்தேய வல்லுநர் சி.பி.பிரவுனின் கூட்டாளியும், மொழியியலாளருமான வேங்கடநரசுவால் முதன்முறையாக அச்சுக்கு வந்தது. பின்னர் 1910ல் பெங்களூர் நாகரத்தினம்மாவால் திருத்தப்பட்ட மறுபதிப்பு கண்டபோது ஒழுக்கவாதிகளால் ஆபாசப் பிரதியாக பார்க்கப்பட்டு தடைசெய்யப்பட்டது.பின்னர் இத்தடை 1947ல் விலக்கிக்கொள்ளப்பட்டது.

குறிப்புதவி
-----------

1. ↑  கவிதா முரளிதரன், "மீண்டும் மீண்டும் காதல்", தி இந்து (தமிழ்), ஜூன் 7, 2014, பார்த்த நாள் மார்ச் 26, 2015
2. ↑  எஸ்.ராமகிருஷ்ணன், "ராதிகா சாந்தவனம்", பார்த்த நாள் மார்ச் 26, 2015
3. ↑  சுசீ தாரு, கே.லலிதா, "Empire, Nation and the Literary Text", பார்த்த நாள் மார்ச் 26, 2015
**முத்துராசாவால ஈரநிலம்** (*Muthurajawela*) என்பது இலங்கையில் உள்ள ஒரு சதுப்பு நிலமாகும். அதிகளவிலான உயிர்பல்வகைமையினை கொண்டுள்ளதால் இலங்கையில் உள்ள ஈரநிலங்களில் முக்கியத்துவம் பெற்ற ஈரநிலமாக முத்துராசாவால ஈரநிலம் கருதப்படுகிறது. கொழும்புக்கு வடக்கே கம்பகா மாவட்டத்தில் 30 கிமீ (19 மைல்) தொலைவில் உள்ள நீர்கொழும்பு குளத்தின் தெற்குப் பகுதியில் இச்சதுப்புநிலம் உள்ளது. 3,068 எக்டேர் (7,580 ஏக்கர்) பரப்பளவைக் கொண்ட இது நாட்டின் மிகப்பெரிய உப்புக் கரையோரக் கரி சதுப்பு நிலமாகும். 
தனித்துவமானதாகவும் மிகவும் பன்முகத்தன்மை வாய்ந்த சுற்றுச்சூழல் அமைப்பிற்காகவும் முக்கியத்துவம் பெறும் இது இலங்கையின் 12 முன்னுரிமை பெற்ற ஈரநிலங்களில் ஒன்றாகவும் பட்டியலிடப்பட்டுள்ளது. முத்துராசாவால என்பது அரச புதையல் களம் என்று மொழிபெயர்க்கப்படுகிறது.

முத்துராசாவால சதுப்பு நிலம் சுமார் 7,000 ஆண்டுகளுக்கு முன்பு தோன்றியதாக நம்பப்படுகிறது. 1996 ஆம் ஆண்டில், முத்துராசாவால சதுப்பு நிலத்தின் வடக்குப் பகுதியில் 1,777 எக்டேர் (4,390 ஏக்கர்) பரப்பளவு நிலம், அதன் பரந்த உயிரியல் பன்முகத்தன்மையை அங்கீகரிக்கும் வகையில் தாவரங்கள் மற்றும் விலங்கினங்கள் பாதுகாப்புச் சட்டத்தின் கீழ், ஈரநில சரணாலயமாக அரசாங்கத்தால் அறிவிக்கப்பட்டது. இந்த ஈரநிலப்பகுதியில் 192 தனித்துவம் மிக்க தாவரங்களும், 40 வகையிலான மீனினங்கள், 14 வகையான ஊர்வன இனங்கள், 102 வகையிலான பறவைகள், 22 வகையிலான பாலூட்டிகள், 48 வகையிலான வண்ணாத்துப்பூச்சிகள் என 209 வகையான விலங்குகளும் காணப்படுகின்றன. அடையாளம் காணப்பட்ட சில இனங்கள் சதுப்பு நிலத்திற்கே உரிய பூர்வீகமானவைகளாகக் குறிப்பிடப்படுகின்றன.

முத்துராசாவால சதுப்பு நிலம் ஒரு முக்கிய உள்ளூர் சுற்றுலாத்தலமாகும். சுற்றிப் பார்ப்பதற்கும் படகு சவாரி செய்வதற்கும் இங்கு வசதி உள்ளது. உள்ளூர் விவசாயம் மற்றும் வனத்துறைக்கும் இது ஆதரவளிக்கிறது. இப்பகுதிக்கு வருபவர்கள் சதுப்பு நில சுற்றுச்சூழல் அமைப்புக்கு கடுமையான தீங்கு விளைவிப்பதைத் தவிர்ப்பதற்காக இம் மையத்தின் பணியாளர்களால் வழிநடத்தப்படுகிறார்கள்.

மேற்கோள்கள்
-----------

1. ↑  "இலங்கையின் ஈரநிலங்களின் முக்கியத்துவம்". 2 March 2022 அன்று பார்க்கப்பட்டது.
2. ↑  Pinto, Leonard (17 May 2015). "Cruising down the ecology of the Negombo lagoon". *Sunday Times*.. பார்த்த நாள்: 11 May 2017.
3. ↑  Lucy Emerton, தொகுப்பாசிரியர் (2005). *Values and Rewards: Counting and Capturing Ecosystem Water Services for Sustainable Development*. IUCN. பக். 83–86. பன்னாட்டுத் தரப்புத்தக எண்:9558177431.

மேலும் வாசிக்க
--------------

* "Assessment of the economic value of Muthurajawela wetland" (PDF). *No. 4*. International Union for Conservation of Nature and Natural Resources. January 2003. 29 October 2013 அன்று பார்க்கப்பட்டது.
**கார்த்திகைச் சுளுந்து** சிறுவர் விழாக்கால விளையாட்டு. கார்த்திகை மாதம் கார்த்திகைத் திருநாளன்று நடைபெறும். அண்மைக்காலமாக இந்த விளையாட்டு அருகிவருகிறது. கார்த்திகைத் திருநாளில் மகளிர் விளக்குகள் பல ஏற்றி வானத்து விண்மீன்கள் போல ஊரெங்கும் ஒளிரச் செய்வர். சிறுவர் தாமே செய்த சுளுந்தைச் சுற்றித் தீப்பொறிகள் சிதறும்படி செய்து மகிழ்வர். தற்போது இந்த விளையாட்டு மதுரை மற்றும் அதனை சுற்றியுள்ள சில மாவட்டங்களில் சுளுந்தங்குச்சி என்றும் அறியப்படுகிறது.

சுளுந்து செய்யும் முறை
----------------------

துவரங்கட்டைக் கரி, நெல் உமி, உப்பு, ஊமத்தஞ்சாறு ஆகியவற்றைச் சேர்த்து இடித்து நிழலில் காயவைத்து, சிறுசிறு துணிப்பைகளில் கட்டி வைத்துக்கொள்வர். சுமார் ஒரு அடி நீளமுள்ள 3 மூங்கில் சிம்புகளை நுனியில் கட்டி இடையில், முன்பே செய்து வைத்திருக்கும் பைகளில் ஒன்றை வைத்து மற்றொரு முனைகளை நீண்ட கயிற்றில் சேர்த்துக் கட்டி, பையில் தீ மூட்டிக் கயிற்றைச் சுற்றும்போது இக்கால மத்தாப்பைப் போலத் தீப்பொறி பறக்கும்.

பல சிறுவர்கள் ஒரே இடத்தில் நின்றுகொண்டு சேர்ந்தாற்போல் சுற்றும்போது சுற்றுபவர்களுக்கும், பார்ப்பவர்களுக்கும் பெருங் கொண்டாட்டம்.

சுளுந்து வகை
------------

* கூந்தல்பனை மரத்தில் தொங்கும் காய்விழுதுகளைக் காயவைத்து ஒவ்வொன்றாக எடுத்து நுனியை நசுக்கித் தீப் பற்றவைத்துச் சுற்றுவர். இதிலும் பொறி பொறியாக விழும்.
* அகத்திக் குச்சியின் நுனியில் தீப் பற்றவைத்துச் சுற்றுவதும் உண்டு. இதில் தீ வட்டம் தெரியும்.

சுளுந்து சுற்றும்போது பாடும் பாடல்
----------------------------------

மாவளியோ மாவளி
மாவளிக்காலன் பெண்டாட்டி
மரக்கால் பிள்ளையைப் பெற்றாளாம்
பார்க்கப் போன சீமாட்டி
பல் உடைந்து செத்தாளாம்
எடுக்கப் போன சீமாட்டி
இடுப்பு ஒடிந்து செத்தாளாம்
வேறு பாடல்

சோளப் பொரி
சொக்குப் பொரி
நாளை வரும் மாப்பிள்ளைக்கு
நாழிப் பொரி

பார்க்க
-------

* தமிழர் விளையாட்டுகள் (அண்மைய காலம்)

கருவிநூல்
---------

1. டாக்டர் ஏ. என். பெருமாள், *தமிழக நாட்டுப்புறக் கலைகள்*, உலகத் தமிழாராய்ச்சி நிறுவன வெளியீடு, 1980
2. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 627 716, 1982
3. இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**மல்லாரி** என்பது தமிழிசையில் இசைக்கப்படும் ஓர் இசை உருப்படியாகும். மங்கல இசைக் குழுவிற்குரிய நாதசுர இசை உருப்படியாக மல்லாரி அமைந்துள்ளது. இசைப் பரிமாணத்திற்குரிய உருப்படியாக இது அமையும். இதனால் இலயக் கருவியான தவிலின் பங்கு இதில் மிகுதியாக இருக்கும். இறைவன் வீதி உலா எழுந்தருளும் பொழுது மல்லாரியை இசைப்பர். இது போல ஆலயச் செயற்பாட்டின் ஒவ்வொரு நிலையிலும் அச்செயலுக்கேற்ற மல்லாரி இசைக்கப்படுவதுண்டு. மல்லாரி பெரும்பாலும் கம்பீரநாட்டை இராகத்தில் இசைக்கப்படும். மேலும் கான பஞ்ச இராகங்களான நாட்டை, கௌளை, ஆரபி, வாராளி, ஸ்ரீஇராகம் ஆகியவற்றிலும் அமையும். தோடியிலும் சில வேளைகளில் இசைக்கப்படுவதுண்டு

பெயர்க்காரணம்
-------------

மயில்+ ஆரி மயிலாரி என்பது மரூவி மல்லாரி என ஆனது. ஆரி என்பது பாடுதல், ஒலியெழுப்புதல் என்ற பொருள்படும்.மயில் நீட்டிக் கூவுதல்தான் அகவுதல் என்பது. இந்த மயில் அகவுதலும் ஆரியும் சேர்ந்து - மயில் ஆரி - மல்லாரி ஆனது.

இசைக்குமிடங்கள்
---------------

* இறைவனின் நீராடலுக்கு திருமஞ்சன நீர் கொண்டு வரும் பொழுது திருமஞ்சன மல்லாரி இசைக்கப்படும்.

* இறைவனின் தளிகை உணவு தயாரிக்கும் இடமான மடைப்பள்ளியிலிருந்து தளிகை கொண்டு வரும் பொழுது தளிகை மல்லாரி இசைக்கப்படும்.

* ஆலயத் திருவிழாக் காலங்களில் இறைவனைத் தேரில் எழுந்தருளச் செய்தல் உண்டு. இது பெரும்பாலும் ஆலயப் பெருந்திருவிழாவான ஒன்பதாம் நாள் நடைபெறும். தொண்டர்கள் தேரின் வடம் பிடித்துத் தேரை இழுப்பர். இவர்களை உற்சாகப்படுத்தும் நிலையில் தேர் மல்லாரி இடம் பெறும்.

* ஆலயங்களில் இறைவன் வீதியுலா எழுந்தருளும் போது சின்ன மல்லாரி இசைக்கப்படும்.
* சிவாலயங்களில் இறைவன் காளை (இடப) வாகனத்தில் - பஞ்ச மூர்த்திகளும் - எழுந்தருளும் பொழுது பெரிய மல்லாரி இசைக்கப்படும்.

மல்லாரி இசை அமைதிகளைக் கொண்டு ஆலயத்தில் நடைபெறும் செயற்பாடுகளை அறியலாம். ஆலயப் பெருந்திருவிழாவின் இறுதி நாளன்று பெரும்பாலும் மல்லாரி இசைப்பதில்லை. மற்ற நாட்களில் இறைவன் வீதியுலா முடிந்ததும் அலங்காரம் களைந்து பள்ளியறைக்குச் செல்லும்பொழுது ஊஞ்சல் பாட்டு இசைப்பர். இது முடிந்ததும் கதவு தாளிடுவர். தாளிட்டதும் மல்லாரியைக் கொஞ்ச நேரம் இசைக்க வேண்டும். இம்மரபு முறைகள் முறையான கல்வி மற்றும் பயிற்சியின் மூலம் இசை மாணவர்களுக்கு ஆசிரியரால் அளிக்கப்படுகிறது.

மேற்கோள்களும் குறிப்புகளும்
---------------------------

1. ↑  Ram (February 10, 2010). [amsrabode.wordpress.com/2010/02/10/lec-dem-mallari-and-its-special-features/ "Lec Dem – Mallari and its Special Features"] Check `|url=` value (உதவி). நவம்பர் 11, 2012 அன்று பார்க்கப்பட்டது.
2. 1 2 3  முனைவர் சண்முக செல்வகணபதி. "இசைக்கலை". *முனைவர் சண்முக செல்வகணபதி*. தமிழ் இணையப் பல்கலைக்கழகம். நவம்பர் 10, 2012 அன்று பார்க்கப்பட்டது.
3. ↑  P.N. SETHURAMAN. "Sangeetanubhava- NADASWARAM - THE MANGALA VADYAM". நவம்பர் 11, 2012 அன்று பார்க்கப்பட்டது.
4. ↑  சோழ.நாகராஜன் (டிசம்பர் 2008). "வேண்டும் மதம் கடந்த இசை-தமிழிசை ஆய்வறிஞர் நா.மம்மது". கீற்று இணையதளம். நவம்பர் 10, 2012 அன்று பார்க்கப்பட்டது.
**முத்துப்பட்டி பாறை ஓவியங்கள்**, மதுரைக்கு அண்மையில் உள்ள முத்துப்பட்டி அல்லது கரடிப்பட்டி என்று அழைக்கப்படும் ஊரில் உள்ள சிறிய மலையொன்றின் குகை ஒன்றில் காணப்படும் தொன்மையான ஓவியங்களைக் குறிக்கும். பாறைச் சுவர்களில் வரையப்பட்டிருந்த ஓவியங்களிற் பல காலத்தின் நிமித்தம் அழிந்துவிட்டன, சில ஓவியங்களே இன்று எஞ்சியுள்ளன.

வடிவங்கள்
---------

இங்குள்ள ஓவியங்களுள் ஒன்று ஒரு மனித உருவம் ஆகும். சிவப்பு நிறத்தில் கோட்டுருவமாக வரையப்பட்டுள்ள இந்த உருவம் வட்டவடிவமான மிகச் சிறிய தலையையும், ஒற்றைக் கோட்டினால் அமைந்த கழுத்தையும், அகன்ற உடம்பையும் பருத்த இரண்டு கால்களையும் கொண்டுள்ளது. உடலின் இரு பக்கங்களிலும் உள்ள கைகள் ஒற்றைக் கோட்டினால் வரையப்பட்டுள்ளன. உடலிலும், கால்களிலும் அவற்றுக்குக் குறுக்காக வரிவரியாகக் கோடுகள் காணப்படுகின்றன. இந்த உருவத்தை விட, இதற்கு அருகே மேலும் சிறிய மனித உருவங்களைக் குறிக்கும் ஓவியங்கள் சிவப்பு நிறக் கோட்டுருவங்களாக வரையப்பட்டுள்ளன. ஆனால் இவை தெளிவாக இல்லை.

காலம்
-----

சில ஆய்வாளர்கள் இந்த ஓவியங்கள் வரலாற்றுக்கு முந்திய காலத்தைச் சேர்ந்தவை என்று கூறினாலும், இவை வரையப்பட்டுள்ள முறை, சிவப்பு நிறத்தின் பயன்பாடு, விலங்கு உருவங்கள் காணப்படாமை என்பவற்றை அடிப்படையாக வைத்து இந்த ஓவியங்கள் வரலாற்றுக் காலத்துக்கு உரியது என்று சிலர் கூறுகின்றனர்.

மேற்கோள்கள்
-----------

1. ↑  "தேனி மாவட்டத்தில் சமணர்கள்". கீற்று இணையத்தளம். 18 நவம்பர் 2013. 14 ஆகத்து 2015 அன்று பார்க்கப்பட்டது.
2. ↑  பவுன்துரை, இராசு. 2001, பக். 69, 70.
3. ↑  பவுன்துரை, இராசு. 2001, பக். 71.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**வலிகாமம் தென்மேற்கு பிரதேச சபை** என்பது இலங்கையின் யாழ்ப்பாண மாவட்டத்தில் அமைந்துள்ள ஒரு பிரதேச சபை ஆகும். இது மானிப்பாய் தேர்தல் தொகுதியில் அமைந்துள்ளது. இது வடக்கில் வங்காள விரிகுடாவையும், வட கிழக்கில் வலிகாமம் வடக்கு பிரதேச சபையையும், கிழக்கில் வலிகாமம் தெற்கு பிரதேச சபையையும், தென் கிழக்கில் நல்லூர் பிரதேச சபையையும், தெற்கில் யாழ்ப்பாண மாநகர சபையையும், தென் மேற்கில் யாழ்ப்பாணக் கடல் நீரேரியையும், மேற்கில் வலிகாமம் மேற்கு பிரதேச சபையையும் எல்லைகளாகக் கொண்டு ஒரு நீள் சதுர வடிவில் அமைந்துள்ளது. இதன் பரப்பளவு சுமார் 55 சதுர கிலோ மீட்டர்களாகும்.

இறுதியாக திருத்தப்பட்ட 2010 ஆம் ஆண்டுக்கான வாக்காளர் பட்டியலின் படி 31,022 வாக்காளர்களையும், மொத்தம் 16 பிரதேச சபை உறுப்பினர்களையும் கொண்டுள்ளது.

2011 தேர்தல்கள்
---------------

1998 ஆம் ஆண்டில் இடம்பெற்ற பிரதேச சபை தேர்தலின் பின் நாட்டின் போர்ச்சூழலால் உள்ளூராட்சித்தேர்தல்கள் இடம்பெறவில்லை.
பின்னர் மார்ச் 2011 இல் தேர்தல் நடைபெறுமென தேர்தல் திணைக்களம் அறிவித்தது. ஆயினும் ஐக்கிய மக்கள் சுதந்திரக் கூட்டணியின் தேர்தல் வேட்பு மனுக்கள் நிராகரிக்கப்பட்டதால் அக்கட்சி நீதிமன்றில் வழக்கு தொடுத்தது. இதனால் தேர்தல்கள் ஒத்தி வைக்கப்பட்டன. பின்னர் அக்கட்சியின் வேட்புமனுக்கள் நீதிமன்றால் ஏற்றுக்கொள்ளப்பட்டதையடுத்து 2011 சூலை 23 அன்று தேர்தல்கள் இடம்பெற்றது.

இதன் முடிவுகள் பின்வருமாறு அமைந்தன.

| கட்சி | வாக்குகள் | வீதம் | இடங்கள் |
| --- | --- | --- | --- |
| தமிழ்த் தேசியக் கூட்டமைப்பு | 11,954 | 72.02% | 12 |
| ஐக்கிய மக்கள் சுதந்திரக் கூட்டணி | 4,428 | 26.68% | 4 |
| ஐக்கிய தேசியக் கட்சி | 216 | 1.3% | 0 |

* மொத்த வாக்குகள் :31,022
* அளிக்கப்பட்டவை :18,369
* நிரகரிக்கப்பட்டவை  : 1,771
* செல்லுபடியானவை : 16,598

இதன்படி இத்தேர்தலில் தமிழ்த் தேசியக் கூட்டமைப்பு வெற்றி பெற்று ஆட்சியைக் கைப்பற்றியது.

தமிழ்த் தேசியக் கூட்டமைப்பின் பட்டியலில் போட்டியிட்ட வேட்பாளர்களில் 12 பேர் விருப்பு வாக்குகள் அடிப்படையில் பிரதேச சபை உறுப்பினர்களாகத் தெரிவு செய்யப்பட்டனர். அவர்களின் விபரம்
1. அ. ஜெபநேசன், 2,809 வாக்குகள்
2. ச. சிவகுமாரன், 2,337 வாக்குகள்
3. ஆ. சி. கணேசவேல், 2,314 வாக்குகள்
4. வி. சுப்பிரமனியம், 2,226 வாக்குகள்
5. சி. மகேந்திரன், 2,120 வாக்குகள்
6. க. கௌரிகாந்தன், 2,045 வாக்குகள்
7. சு. பரமகுரு, 1,672 வாக்குகள்
8. செ. சிவபாதம், 1,491 வாக்குகள்
9. அ. ஜோன் ஜிப்ரிக்கோ, 1,427 வாக்குகள்
10. த. குமணன், 1,121 வாக்குகள்
11. க. பொன்ன, 1,116 வாக்குகள்
12. ம. சூசைப்பிள்ளை, 1,046 வாக்குகள்

ஐக்கிய மக்கள் சுதந்திரக் கூட்டணியில் வெற்றி பெற்றோர்
1. வெலிச்சோர் அன்ரன் ஜோன்சன், 2,707 வாக்குகள்
2. ஜே.செல்வராசா, 693 வாக்குகள்
3. க. நடராசா, 605 வாக்குகள்
4. பா. நாகேந்திரம், 454 வாக்குகள்

அ. ஜெபநேசன் பிரதேச சபைத் தலைவராகவும், ஓய்வுபெற்ற கிராம சேவகர் ச. சிவகுமாரன் உதவித் தலைவராகவும் கட்சியினால் நியமிக்கப்பட்டுள்ளனர். இவர்களது தெரிவு 30.07.2011 அன்று இலங்கை அரசினால் வெளியிடப்பட்ட விசேட வர்த்த மானியில் பிரசுரிக்கப்பட்டுள்ளது.

மேற்கோள்கள்
-----------
**திருப்பிரவாசிரியர் தூக்கியல்**  என்னும் நூல் ஒன்பதாம் நூற்றாண்டில் தோன்றிய இலக்கண நூல். தொல்காப்பியம் காட்டும் 26 செய்யுள் உறுப்புகளில் ஒன்று தூக்கு. இந்த உறுப்பினை விளக்கும் தனி நூல் இது ஆகையால் தூக்கியல் என்னும் பெயரினைப் பெற்றுள்ளது. இதன் ஆசிரியர் பெயரைத் 'திருப்பிரவாசிரியர்' என இந்த நூலைக் குறிப்பிடும் உரைநூல்கள் குறிப்பிடுகின்றன. இந்தப் பெயரின் பொருள் விளங்கவில்லை. திருப்பெயர் ஆசிரியர் என்பதன் பிறழ்ச்சியாக இருக்கலாம் என மு. அருணாசலம் கருதுகிறார். தன் கருத்துக்கு உறுதுணையாகச் சில சான்றுகளையும் காட்டுகிறார்.. இந்த நூல் கல்லாடரின் பாட்டியல் நூலுக்குக் காலத்தால் முந்தியது.

##### இந்த நூல் கூறுவன

1

பாடிய செய்யுள் பலநாள் கிடப்பின்
கேடு என மொழிப கேட்போர் தமக்கே 
2

இளைய மகளிரது இயம்பின என்பது
திருவிளவாசிரியர் தூக்கிய ஆகலின் 
3

திருவின் ஆசிரியர் தூக்கியல் உரைத்தன
பாவையும் இயற்பெயர்க்கு அல்லது
பொருத்தம் வேண்டார் புலமையோரே

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 231.
2. ↑  திருவீரவாசிரியன் (தொல்காப்பியம், சொல்லதிகாரம் நூற்பா 41 சேனாவரையர் உரை)
3. ↑  நவநீதப் பாட்டியல் உரையில் பரிசில் நீட்டித்தானைக் கூறுமிடத்து இந்த மேற்கோள் வருகிறது
4. ↑  நவநீதப்பாட்டியல் 52 உரை
5. ↑  இது திருப்பிரவாளவாசிரியர் பாடல் என ஓரிடத்திலும் கல்லாடனார் பாட்டியல் என மற்றோரிடத்திலும் குறிப்பிடப்பட்டுள்ளது. எனவே கல்லாடர் மேற்கோளாக எடுத்தாண்ட கல்லாடர் பாட்டியலுக்கு முந்தைய நூல் என அறியமுடிகிறது.
**திருப்புறம்பியம் போர்** (Battle of Sri Purambiyam), கொள்ளிடத்தின் கரையில் உள்ள திருப்புறம்பியம் என்ற இடத்தில் பல்லவன் அபராசிதவர்மனுக்கும், பாண்டியன் இரண்டாம் வரகுணனுக்கும் கி.பி.885இல் நடந்தது. இதில் ஆதித்த சோழன், கங்க மன்னன் முதலாம் பிருதிவிபதி ஆகியோர் பல்லவருடன் சேர்ந்து பாண்டியனை எதிர்த்தனர். பாண்டியன் தோற்றான். கங்க மன்னன் பிருதிவிபதி இறந்தான். அபராசிதவர்ம பல்லவன் வென்றான். எனினும் ஆதித்த சோழனுக்கே பெரும்பயன் கிடைத்தது. சோழநாடு முழுவதையும் அவன் மீட்டுக் கொண்டான். போர் நடைபெற்ற பகுதியை இன்றும் மக்கள் நினைவுகூர்கின்றனர். "உதிரம் வடிந்த தோப்பு" என்பது இன்று குதிரைத் தோப்பாக நிற்கின்றது

போரின் விளைவு
-------------

இப்போர் நிகழ்வால் பாண்டியரது முதற்பேரரசின் வலிமை குன்றியது. உடன் பல்லவ பேரரசின் வலிமையும் குன்றியது. சோழரது ஆட்சி மீண்டும் நிலைப்பெற காரணமாய் அமைந்தது திருப்புறம்பியம் போரின் முடிவால் பரகேசரி விசயாலயன் புதல்வன் ஆதித்த சோழன் சோழமண்டலம் முழுமையும் ஆட்சி புரியும் பெருமை எய்தினார். தமிழக வரலாற்றில் ஒரு குறிப்பிடும்படியான நிகழ்வானது திருப்புறம்பியம் போர்.

நடுகற்கோயில்
------------

இப்போரில் இறந்த கங்க மன்னன் முதலாம் பிருதிவிபதியின் பள்ளிப்படைக் கோயில் ஒன்றும், உதிரப்பட்டி என்ற பெயருடைய நிலப்பரப்பும், கச்சியாண்டவர் என்ற பள்ளிப்படையும் இன்றும் திருப்புறம்பியத்தில் உள்ளது.

மேற்கோள்கள்
-----------

1. ↑  "5.1 பின்புலங்கள் (தமிழ் இணையக் கல்விக்கழகம்)". 16 சூலை 2015 அன்று பார்க்கப்பட்டது.
2. ↑  முனைவர் மு. இளங்கோவன் (26 சூலை, 2010). "தமிழ் இணைய ஆர்வலர் ஆலவாய் அ.சொக்கலிங்கம் (ஒன்இந்தியா.கொம்)".. பார்த்த நாள்: 16 சூலை 2015.
3. ↑  *பாண்டியர் வரலாறு* ஆசிரியர்: தி.வை.சதாசிவ பண்டாரத்தார்;வெளியீடு:நாம் தமிழர் பதிப்பகம்;சென்னை-5: பக்கம்:48
பிரிஸ்ட் பல்கலைக்கழகம் என்ற நிகர்நிலைப் பல்கலைக்கழகம், இந்தியாவின் தமிழ்நாட்டு மாநிலத்தில் தஞ்சாவூர் மாவட்டத்தில் வல்லம் என்ற ஊரில் அமைந்துள்ளது. பொறியியல், அறிவியல், கல்வி, மேலாண்மை, கலை ஆகிய பிரிவுகளில் பட்டப்படிப்பு மற்றும் முதுகலை பட்டப்படிப்புகள் மற்றும் ஆராய்ச்சி வகுப்புகள் வழங்கப்படுகின்றன. தமிழ்நாட்டில் உள்ள கல்லூரிகளுள் பொன்னையா ராமஜெயம் குழும நிறுவனங்களும் ஒன்றாகும்.

தோற்றம்
-------

இதுந்நிறுவனம் 1985 ஆம் ஆண்டு பேராசிரியர் பி.முருகேசன் அவர்களால் கம்ப்யூட்டர் சயின்ஸ் அண்ட் டெக்னாலஜி என்ற துறையுடன் தொடங்கப்பட்டது. அந்த சமயத்தில் தஞ்சாவூர் மாவட்டத்தில் முதல் முறையாக கணினி கல்வி அறிமுகப்படுத்தப்பட்டது. 1988 ஆம் ஆண்டில், பாரதிதாசன் பல்கலைக்கழகத்திலிருந்து கம்ப்யூட்டர் அப்ளிகேஷன்ஸ் பாடப்பிரிவில் டிப்ளோமா திட்டத்தை வழங்குவதற்காக இந்த நிறுவனம் நிறுவப்பட்டது. அதன் பின்னர், கலை மற்றும் அறிவியல் கல்லூரி, பொறியியல் மற்றும் தொழில்நுட்ப கல்லூரி, கல்வியியல் கல்லூரி, ஆராய்ச்சி வகுப்பு மற்றும் பாலிடெக்னிக் கல்லூரி ஆகியவை சேர்க்கப்பட்டுள்ளன. திருச்சி, கும்பகோணம், புதுச்சேரி, சென்னை மற்றும் மதுரை ஆகிய இடங்களில் இந்நிறுவனத்தின் வளாகங்கள் உள்ளன. 
பொன்னையா ராமஜெயம் கல்லூரி 2004 ஆம் ஆண்டில் NAAC மதிப்பீடு மற்றும் அங்கீகாரத்திற்காக விண்ணப்பித்து "ஏ" கிரேடு பெற்றது. பாரதிதாசன் பல்கலைக்கழக பகுதியிலுள்ள கல்லூரிகளுள் இந்நிறுவனம் முதன்முறையாக "ஏ" தரம் பெற்றது. இந்த குறிப்பிடத்தக்க சாதனைகளை உணர்ந்த இந்திய மனித வள மேம்பாட்டு அமைச்சகம் UGC நிபுணர் குழுவின் பரிந்துரையின் அடிப்படையில், இந்நிறுவனத்திற்கு நிகர்நிலை நிலைப் பல்கலைக்கழக அந்தஸ்து வழங்கியது. பொன்னையா ராமஜயம் இன்ஸ்டிடியூட் ஆப் சயின்ஸ் அண்ட் டெக்னாலஜி (பி. ஆர்.எஸ்.டி) என்ற பெயரில் 2008 ஆம் ஆண்டு ஜனவரி 4 ஆம் தேதியிட்ட உத்தரவின் பேரில் இந்த நிறுவனத்திற்கு தகுதிவாய்ந்த பல்கலைக்கழக தகுதியை வழங்கியது. NCTE (ஆசிரியர் கல்விக்கான தேசிய மன்றம்) B.Ed. வகுப்புகள் நடத்த அங்கீகரித்துள்ளது. மேலும் DEC (தொலைநிலைக் கல்வி கவுன்சில்) PRIST பல்கலைக்கழகத்தை அங்கீகரித்துள்ளது. மருத்துவம், பொறியியல், கலை மற்றும் அறிவியல், கல்வி, பார்மசி, மேலாண்மை, தொழில்நுட்பம் ஆகிய பிரிவுகள் சென்னையில் நல்லூர் என்ற இடத்தில் ஈ.சி.ஆர். ரோடில் அமைந்துள்ள மருத்துவ கல்லூரி வளாகத்தில் வழங்கப்படுகின்றது. 2015 ஆம் ஆண்டில் PRIST பல்கலைக்கழகம், NAAC மதிப்பீடு மற்றும் அங்கீகாரத்திற்காக விண்ணப்பித்தது, அச்சமயம் "B" தரம் வழங்கப்பட்டது.

மேற்கோள்கள்
-----------
**பேபி ஷாமிலி** என்றும் அறியப்படும் **ஷாமிலி** *(Shamili)* மலையாள, தமிழ், கன்னடா மற்றும் தெலுங்கு திரைப்படங்களில் நடித்துள்ள ஒரு இந்திய நடிகை ஆவார். மனநலம் பாதிக்கப்பட்ட குழந்தை அஞ்சலி என்னும் கதாபாத்திரத்தில் 1990 இல் வெளிவந்த திரைப்படமான *அஞ்சலியில் நடித்திருந்தார்.* அவரது சிறப்பான நடிப்புக்காக பாராட்டுப் பெற்றார். மேலும் குழந்தை நட்சத்திரத்திற்கான தேசியத் திரைப்பட விருது கிடைத்தது. *மல்லூடி* என்னும் மலையாள திரைப்படத்தில் ஆழ்துளை கிணற்றில் மாட்டிக்கொண்ட குழந்தையாக நடித்ததற்கு சிறந்த குழந்தை கலைஞருக்கான கேரளா மாநில திரைப்பட விருதைப் பெற்றார் .

ஆரம்ப வாழ்க்கை
--------------

இவர் ஒரு நடிகர்கள் குடும்பத்தில் இருந்து வந்தவர் ஆவார். இவர் நடிகர் ரிச்சர்ட் ரிஷி மற்றும் நடிகை ஷாலினி ஆகியோரின் தங்கை ஆவார். இவர் பாபு மற்றும் ஆலிஸ் இணையருக்குப் பிறந்தவராவார். அவரது தந்தை பாபு திரைப்படங்களில் நடிக்கும் நோக்கத்துடன் சென்னைக்கு குடிபெயர்ந்தவராவார். பின்னர் அவர் தனது பிள்ளைகள் மூலம் தனது இலட்சியம் நிறைவேற்றிக்கொண்டார்.

தொழில்
------

இரண்டு வயதில் ஷாமிலி தமிழ் சினிமாவில் நடிக்கத் தொடங்கினார். தமிழில் மணிரத்னத்தின் *அஞ்சலி* திரைப்படத்தின் வழியாக மிகப்புகழ் பெற்று பல படங்களில் குழந்தை நட்சத்திரமாக நடித்தார். இப்படத்தில் இவர் ஒரு மனவளர்ச்சிக் குறைபாடு கொண்ட குழந்தையாக நடித்தார். இது இவருக்கு சிறந்த குழந்தை கலைஞருக்கான தேசிய திரைப்பட விருதைப் பெற்றுத் தந்தது.

*ஓய்!* (2009) என்னும் தெலுங்கு திரைப்படத்தில் சித்தார்த் உடன் இணைந்து கதாநாயகியாக முதல் முறை நடித்தார். 2010 மற்றும் 2015 ஆம் ஆண்டுகளுக்கு இடையில், ஷாமிலி சிங்கப்பூரில் படித்து வேலை செய்தார். தமிழில் விக்ரம் பிரபுவுடன் இணைந்து *வீர சிவாஜி* என்னும் திரைப்படத்தில் நடித்தார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2019-03-25 அன்று மூலம் பரணிடப்பட்டது. 2019-03-25 அன்று பார்க்கப்பட்டது.
2. ↑  "Archived copy". 7 March 2016 அன்று மூலம் பரணிடப்பட்டது. 2017-09-10 அன்று பார்க்கப்பட்டது.CS1 maint: archived copy as title (link)
3. ↑  "Ajith Shalini Marriage Ajith Kumar Wedding Photos Tamil Actor Details". 2008-09-02 அன்று மூலம் பரணிடப்பட்டது. 2013-04-22 அன்று பார்க்கப்பட்டது.
4. ↑  "Baby Shamili debuts opposite Siddharth". *IndiaGlitz*. 10 September 2018.. பார்த்த நாள்: 2008-10-11.

வெளி இணைப்புகள்
---------------

* ஐ.எம்.டி.பி இணையத்தளத்தில் ஷாமிலி
**நஜிபுல்லா** (*Najibullah*, பாஷ்தூ:  **نجيب الله**; பெப்ரவரி, 1947 - செப்டம்பர் 27, 1996) கம்யூனிச ஆப்கானிஸ்தானின் நான்காவதும் கடைசி அதிபராகவும் இருந்தவர். முகமது ஓமார் தலைமையிலான தலிபான் தீவிரவாதிகள் 1996 இல் காபூல் நகரைக் கைப்பற்றிய போது நஜிபுல்லா மக்கள் முன்னிலையில் தூக்கிலிடப்பட்டுக் கொல்லப்பட்டார்.

வாழ்க்கைச் சுருக்கம்
--------------------

ஆப்கானிஸ்தானின் காபூல் நகரில் பாஷ்டன் இனத்தில் பிறந்தவர். காபூல் பல்கலைக்கழகத்தில் 1975 இல் மருத்துவத் துறையில் முனைவர் பட்டம் பெற்றார்.

அரசியலில்
---------

1965 இல் நஜிபுல்லா கம்யூனிச ஆப்கானித்தான் மக்கள் ஜனநாயகக் கட்சியில் இணைந்து 1977 இல் அதன் மத்திய குழுவில் உறுப்பினரானார்.

1978 இல் ஆப்கானிஸ்தானில் இவரது கட்சி ஆட்சியைப் பிடித்தது. எனினும் கட்சிக்குள் ஏற்பட்டிருந்த பிளவு காரணமாக இவர் ஐரோப்பாவுக்கு நாடுகடத்தப்பட்டார். 1979 இல் நாட்டை சோவியத் ஒன்றியம் முற்றுகையிட்டு கைப்பற்றியதை அடுத்து காபூல் திரும்பினார். 1980 இல் இரகசிய காவற்துறையின் தலைவரானார். இவரது பதவிக்காலத்தில் பல்லாயிரக்கணக்கான ஆப்கானியர்கள் கைது செய்யப்பட்டு சித்திரவதை செய்யப்பட்டதாக பன்னாட்டு மன்னிப்பு அவை குற்றஞ்சாட்டியது. 1981 இல் கட்சியின் மத்திய குழுவில் உறுப்பினரானார்.

மே 4, 1986 இல் பப்ராக் கர்மால் கட்சியின் பொதுச் செயலாளர் பதவியில் இருந்து விலகவே, நஜிபுல்லா பொதுச் செயலாளரானார். கர்மால் நாட்டின் சனாதிபதியாக மேலும் சில காலம் இருந்தாலும், அதிகாரம் முழுக்க நஜிபுல்லாவுக்கு கைமாறியது.

நவம்பர் 1986 இல் நாட்டின் அதிபரானார். அத்துடன் புதிய அரசமைப்புச் சட்டத்தையும் அறிமுகப்படுத்தினார். அதன்படி பல-கட்சி அரசியல், பேச்சுச் சுதந்திரம், போன்றவற்றை அறிமுகப்படுத்தப்பட்டது.

இவரது ஆட்சிக் காலத்தில் முஜாஹுதீன் படைகளுக்கெதிராக சோவியத் படைகள் பலத்த தாக்குதலை 1985-86 காலப்பகுதியில் நடத்தியிருந்தது. பனிப்போர் முடிவடைந்ததை அடுத்து 1987 ஜூலை 20 இல் சோவியத் ஒன்றியம் தனது படைகளை வெளியேற்றுவதாக அறிவித்தது.

வீழ்ச்சி
--------

நாட்டில் இடம்பெற்ற உள்நாட்டுப் போரை அடுத்து, ஏப்ரல் 16, 1992 இல் அதிபர் பதவியில் இருந்து விலகினார். இஸ்லாமியத் தீவிரவாதிகள் நாட்டின் முக்கிய விமானப் படைத்தளத்தையும் சாரிக்கார் நகரையும் கைப்பற்றியிருந்தனர். ஏப்ரல் 17 இல் காபூலில் உள்ள ஐநா அலுவலகத்தில் பாதுகாப்புக் கருதி தங்கியிருந்தார்.

தூக்கிலிடப்படல்
---------------

1992 முதல் நஜிபுல்லாவின் மனைவியும் மூன்று மகள்களும் நாடுகடந்த நிலையில் புது தில்லியில் வாழ்ந்து வந்தனர். தாலிபான் தீவிரவாதிகள் காபூலைக் கைப்பற்றியதை அடுத்து நஜிபுல்லாவும் அவரது சகோதரரும் மக்கள் முன்னிலையில் செப்டம்பர் 27, 1996 இல் தூக்கிலிடப்பட்டு படுகொலை செய்யப்பட்டனர்.

மேற்கோள்கள்
-----------

1. ↑  National Foreign Assessment Center (1987) (in en). *Chiefs of State and Cabinet members of foreign governments*. Washington, DC: Central Intelligence Agency. பக். 1.
2. ↑  National Foreign Assessment Center (1988) (in en). *Chiefs of State and Cabinet members of foreign governments*. Washington, DC: Central Intelligence Agency. பக். 1.
3. ↑  "Heela Najibullah: From Afghan First Daughter to War Refugee | Voice of America - English".
4. ↑  Christopher M Andrew and Vasili Mitrokhin (2005). *The World Was Going Our Way: The KGB and the Battle for the Third World*. Basic Books. பக். p.409. ISBN 0-465-00311-7.

வெளி இணைப்பு
------------

* நஜிபுல்லாவின் வாழ்க்கைச் சரிதம்
**தேவிப்பட்டணம் காளியம்மன் கோயில்** தமிழ்நாட்டில் திருநெல்வேலி மாவட்டம், தேவிப்பட்டணம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளியம்மன் சன்னதியும், சின்னகாளி, கருப்பசாமி, தலைமலைவீரப்பன், கன்னிவிநாயகர், பேச்சியம்மன், லாடசன்னியாசி, அருள்மிகு, ஸ்வரன், அருள்மிகு, ஸ்வரி, சப்தகன்னிகள் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. ஆனி மாதம் ஆடி கடைசிவெள்ளி, தை மாத கடைசி வெள்ளி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஊஞ்சப்பாளையம் கிராமம் முனியப்பசுவாமி கோயில்** தமிழ்நாட்டில் ஈரோடு மாவட்டம், ஊஞ்சப்பாளையம் கிராமம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முனியப்பசுவாமி சன்னதியும், மாதாசியப்பன், கருப்பண்ணன், பெண்முனி, ஆண்முனி-4, தன்னாசியப்பன்-2, காவுமுனி, பாம்பாட்டி சித்தர், காவல் தெய்வம்-2 உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் தீர்த்தம் செல்லுதல் மற்றும் கிடாய் வெட்டுதல் -4 முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கொக்கோசு (கீலிங்) தீவுகளின் அமைவிடம்
கப்டன் **வில்லியம் கீலிங்** (*William Keeling*, 1578–1620) பிரித்தானியக் கிழக்கிந்தியக் கம்பனியைச் சேர்ந்த பிரித்தானியக் கடற்படைத் தலைவர். இவர் 1604 ஆம் ஆண்டில் *சுசானா* என்ற கிழக்கிந்தியக் கம்பனியின் இரண்டாவது கப்பற் பயணத்தையும், பின்னர் 1607 ஆம் ஆண்டில் *ரெட் டிராகன்* என்ற மூன்றாவது கப்பல் பயணத்தையும் வழிநடத்தினார். இவரது பயனத்தின் போது ஜாவாவில் இருந்து இங்கிலாந்து திரும்பும் வழியில் 1609 ஆம் ஆண்டில் இந்தியப் பெருங்கடலில் கொக்கோசு (கீலிங்) தீவுகளைக் கண்டுபிடித்தார். இவரது நினைவாக இத்தீவுகளுக்கு இவரது பெயர் இடப்பட்டது. 1618 இல் இவர் கோவ்ஸ் காசில் கப்பலுக்குத் தலைவராக நியமிக்கப்பட்டார். இவர் இங்கிலாந்தின் வைட் தீவில் 1620 இல் இறந்தார்.

கீலிங் எழுதிய நாட்குறிப்புகளின் ஒரு பகுதி பின்னர் கண்டுபிடிக்கப்பட்டது. அந்நாட்குறிப்பில் 1607, 1608 ஆம் ஆண்டுகளில் அவரது கப்பலில் அரங்கேறிய ஷேக்ஸ்பியரின் *ஹாம்லெட்* மற்றும் *இரண்டாம் ரிச்சார்ட்* நாடகங்களைப் பற்றிய குறிப்புகள் உள்ளன.

மேற்கோள்கள்
-----------

1. ↑  Halliday, F. E. *A Shakespeare Companion 1564–1964.* Baltimore, Penguin, 1964; pp. 262, 426-7.

வெளி இனைப்புகள்
---------------

* கொக்கோசு சுற்றுலாத்துறை பரணிடப்பட்டது 2011-02-18 at the வந்தவழி இயந்திரம்
* The Diary Junction Blog
**தேவிபிரசாத் சட்டோபாத்தியாயா** (*Debiprasad Chattopadhyaya*, நவம்பர் 19, 1918 – மே 8, 1993) இந்திய மார்க்சியப் புலமையாளர்களில் மிகவும் குறிப்பிடத்தக்கவர். இந்திய மெய்யியல் மரபு குறித்து மிக முக்கியமான ஆய்வுகளை நிகழ்த்தியுள்ளார்.இவருடைய மிகவும் குறிப்பிடத்தக்க படைப்பு **உலகாயதம்-பண்டை இந்தியப் பொருள்முதல் வாதம் பற்றிய ஓர் ஆய்வு**.பண்டைய இந்திய அறிவியல், தொழில்நுட்ப வரலாற்றிலும் மிக முக்கியமான ஆய்வுகளை நிகழ்த்தியுள்ளார்.

### வாழ்க்கைக் குறிப்பு

கொல்கத்தா பாவனிபூர் மித்ரா நிலையத்தில் தொடக்கப் பள்ளிக் கல்வியையும், கொல்கத்தா மாநிலக் கல்லூரி, கல்கத்தா பல்கலைக்கழகம் ஆகியவற்றில் மெய்யியலையும் கற்றார். 1939–1942 ஆகிய ஆண்டுகளுக்கிடையில் B.A. (Honours), M.A. ஆகிய பட்ட வகுப்புகளில் முதலிடம் பெற்றுத் தேர்ச்சியடைந்தார்.ஜார்ஜ் தாம்சனின் ஆய்வுமுறையைப் பின்பற்றி உலகாயதம் பற்றி ஆய்வு செய்தார்.கொல்கத்தா நகரக் கல்லூரியில்(city colleage)நெடுங்காலம் மெய்யியலைப் போதித்தார்.

தமிழில் வெளிவந்துள்ள இவருடைய நூல்கள்
------------------------------------

1. உலகாயதம்
2. இந்தியத் தத்துவத்தில் நிலைத்திருப்பனவும் அழிந்தனவும்
3. இந்தியத் தத்துவ இயல்-ஓர் எளிய அறிமுகம்

வெளி இணைப்புகள்
---------------
தா. இராமலிங்கம் (அரசியல்வாதி) உடன் குழப்பிக் கொள்ளாதீர்கள்.

**தா. இராமலிங்கம்** (ஆகஸ்ட் 16, 1933 - ஆகஸ்ட் 25, 2008) வித்தியாசமான பாணியில் புதுக்கவிதை எழுதிய ஈழத்து எழுத்தாளர். 1960களில் எழுதத் தொடங்கிய இவர் ஓர் ஓய்வுபெற்ற பட்டதாரி ஆசிரியர்

வாழ்க்கைக் குறிப்பு
-------------------

இராமலிங்கம் யாழ்ப்பாண மாவட்டம், சாவகச்சேரியிலுள்ள கல்வயல் எனும் கிராமத்தில் தாமோதரம்பிள்ளை, சின்னப்பிள்ளை ஆகியோருக்குப் பிறந்தார். சாவகச்சேரி இந்துக் கல்லூரியில் கல்வி பயின்று தன் பட்டப் படிப்பை கல்கத்தா பல்கலைக்கழகம், சென்னைப் பல்கலைக்கழகம் ஆகியவற்றில் பெற்றார். மீசாலையைச் சேர்ந்த மகேசுவரி என்பவரைத் திருமணம் புரிந்தார். இவர்களுக்கு கலைச்செல்வன், அருட்செல்வன், தமிழ்ச்செல்வன், இசைச்செல்வி, கதிர்ச்செல்வன் ஆகிய ஐவர் பிள்ளைகள் ஆவர்.

ஆசிரியப் பணி
------------

பட்டப்படிப்பை முடித்த பின்னர் இலங்கையின் மலைநாட்டில் இரத்தினபுரி சென் லூக்ஸ் கல்லூரியில் ஆசிரியப் பணியில் இணைந்தார். பின்னர் மீசாலை வீரசிங்கம் மகா வித்தியாலயத்தில் பணியாற்றி அதன் அதிபரானார்.

எழுத்துப்பணி
------------

1960களில் இருந்து கவிதைகள் எழுதத் தொடங்கினார். இவரது புதுமெய்க் கவிதைகள் (1964), காணிக்கை (1965) ஆகிய இரண்டு நூல்கள் வெளிவந்துள்ளன. அலை, சுவர், புதுசு, சமர் போன்ற சிற்றிதழ்களில் எழுதிய கவிதைகளில் சில "மரணத்துள் வாழ்வோம்" (1985 - 1996) தொகுப்பில் இடம்பெற்றுள்ளன. பதினொரு ஈழத்துக் கவிஞர்கள் (1984 - 2003) தொகுதியில் இவரது 5 கவிதைகள் இடம் பெற்றுள்ளன.

மறைவு
-----

தா. இராமலிங்கம் தனது இறுதிக்காலத்தை கிளிநொச்சியில் கழித்தார். ஞாபகமறதி நோயினால் பீடிக்கப்பட்டிருந்தவர் 2008 ஆகத்து 25 இல் காலமானார்.

### இவரது நூல்கள்

* *புதுமெய்க் கவிதைகள்* (1964)
* *காணிக்கை* (1965)

மேற்கோள்கள்
-----------

1. 1 2 3 4  "மண்ணின் பூத்த கவிப்பூ ஒன்றின் மரணம்". *முல்லை அமுதன்*. திண்ணை. 28 ஆகத்து 2008. 2016-03-06 அன்று மூலம் பரணிடப்பட்டது. 26 பெப்ரவரி 2014 அன்று பார்க்கப்பட்டது.

வெளி இணைப்புக்கள்
-----------------

### தா. இராமலிங்கத்தின் நூல்கள்

* *புதுமெய்க் கவிதைகள்* - நூலகத் திட்டம்
* *காணிக்கை* - நூலகத் திட்டம்
**கங்கவார்** எனப்படுபவர் கங்கவார் நாயுடு என்று அழைக்கபடுவர் மேலும் இவர்கள் போய நாயக்கர்களின் ஒரு பிரிவே ஆவர். இவ்வேட குடும்பம் இராமாயணம் எழுதிய கிராத் (Kirat ) எனும் வம்சாவளியான வால்மீகி முனிவரின் குலத்தினை சார்ந்தவர்களாவர். **நாயக்** (Nayak) எனும் பெயர், மலைமீது வேட்டையாடும் போயர் என்றழைக்கபடும் வேடர்களின் பரம்பரை பட்டமாகும், மேலும் ஓடும் நீரில் மீன்களை வேட்டையாடும் இனமான வால்மீகி மக்கள் என அழைக்கப்படும். போய பாளையக்காரர்கள் ஒரு பிரிவே முத்துராஜா எனப்படும் ராஜூ நாயக்கராவார். முடிராஜ் இனத்தினை முத்தராசி , தேனுகோல்லு, முத்துராசன், முத்திராஜுலு, நாயக், பாண்டு, தெலுகுடு, தெலுகா, தலாரி, கோழி என்று அந்திரப் பிரதேசதிலும், கங்கவார்,கங்கமதா,பேஸ்த, போய, கபீர், காபல்கார், கங்கைபுத்திரர், மற்றும் கோழி என்றும் கருநாடகத்தில் அழைக்கபடுவர். தமிழகத்தில் முத்திரையர் மற்றும் முத்தரையர்,முத்துராஜா என்றழைப்பர் மேலும் இம்மக்களை இந்தியாவின் வடமாநிலங்களில் கோலி (Koli) என்றும் அழைப்பர். இன்றைய ஆந்திரப் பிரதேசத்தின் சில பகுதிகளையும், முழுமையான கருநாடகப் பகுதிகளையும் தமிழ்நாட்டின் ஒருசில பகுதிகளையும் போய நாயக்கர்கள் பாளையங்களாக பிரித்து அரசாண்டது வரலாற்றுச்சுவடுகள் மூலம் அறியப்படுகின்றது .

மேற்கோள்கள்
-----------

1. ↑  Wilson Hunter, William (1885). *The imperial gazetteer of India - Contributor: University of Massachusetts, Boston*. **3**. London: Trübner & co.. பக். 50-56.. பார்த்த நாள்: 2012-10-17.
2. ↑  – CHANGE OF GROUP FROM ‘D’ TO GROUP ‘A’ IN THE LIST of B.C.s, MUDIRAJ, MUTRASI, TENUGOLLU CASTE (1994). *Castes and Tribes of Southern India*. **pdf**. Andhra Pradesh: Government Press. பக். 1. Archived from the original on 2013-01-23.. பார்த்த நாள்: 2012-10-10.
3. ↑  "*SURNAMES OF MUDIRAJA / MUTHURAJA COMMUNITY IN SOUTH INDIA*". Maharastr,India. 2008. p. 1. 2012-04-26 அன்று மூலம் பரணிடப்பட்டது. 2012-10-12 அன்று பார்க்கப்பட்டது. `|first1=` missing `|last1=` (உதவி); `|first2=` missing `|last2=` (உதவி)
4. ↑  "*Valmiki Research Centre*". Valmiki Research Kendra, Sangrur (Pb.): Valmiki Research India. 2011. p. 1. 2012-04-30 அன்று மூலம் பரணிடப்பட்டது. 2012-10-12 அன்று பார்க்கப்பட்டது. `|first1=` missing `|last1=` (உதவி); `|first2=` missing `|last2=` (உதவி)
**கடலூர் இராஜகோபாலசுவாமி கோயில்** தமிழ்நாட்டில் கடலூர் மாவட்டம், கடலூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் இராஜகோபாலசுவாமி, ருக்குமணி, சந்தியபாமா சன்னதிகளும், ஆஞ்சநேயர் சக்கரத்தாழ்வார் செங்கமல வள்ளி தாயார் கோதை நாச்சியார் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி வழிபாடு நடக்கிறது. மாசி மாதம் மாசி மகம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சா. பூல்சந்த் வீர்சந்த் அரசு மேல்நிலைப் பள்ளி** என்ற பள்ளி தமிழ்நாட்டின், கோயமுத்தூர் மாவட்டம், சீரநாயக்கன்பாளையத்தில் உள்ள அரசு மேல்நிலைப் பள்ளி ஆகும்.

சா. பூல்சந்த் வீர்சந்த் அரசு மேல்நிலைப் பள்ளியானது கோயம்புத்தூர் வேளாண்மை பல்கலைக்கழகம் அருகே சீரநாயக்கன் பாளையத்தில் உள்ளது. இப்பள்ளி 1967 ஆம் ஆண்டு தொடங்கப்பட்டது. பள்ளியில் 26 ஆசிரியர்களும், 352 மாணவர்களும் உள்ளனர். இப்பள்ளியில் தமிழ், ஆங்கில வழி வகுப்புகள் உள்ளன. ஆங்கில மொழித் திறனை வளர்க்க இந்தப் பள்ளியில் ஆங்கில மொழி ஆய்வகம் செயல்படுகிறது. பள்ளியில் சடுகுடு, துடுப்பாட்டம், கேரம், சதுரங்கம் போன்ற விளையாட்டுகளில் சிறப்பாக பயிற்சி அளிக்கப்பட்டு, மண்டல, மாநில, தேசிய அளவிலான போட்டிகளில் இந்த பள்ளி மாணவர்கள் பங்கேற்கின்றனர். 

இங்கு பள்ளிப் படிப்பை முடித்தவர்கள், கட்டாயம் உயர் கல்வியையும் முடிக்க வேண்டும் என்பதில் பள்ளி நிர்வாகம் கவனத்துடன் இருக்கிறது. 12 ஆம் வகுப்புப் பொதுத்தேர்வு முடிந்த பிறகு எல்லா மாணவர்களையும் கூட்டி பேசி, அனைவரும் கல்லூரிகளில் சேர வேண்டும் என்பதை வலியுறுத்துகிறனர். என்னென்ன படிப்புகளை தேர்வு செய்யலாம் என ஆலோசனைகள் வழங்கப்படுகிறது. பொருளாதார சூழல் காரணமாக உயர் கல்வி வகுப்புகளில் சேர முடி யாத மாணவர்களை பள்ளிக்கு வரவழைத்து. முதலாம் ஆண்டு கல்விக் கட்டணத்தை செலுத்தி, அவர்கள் கல்லூரி படிப்பில் சேருவதை உறுதி செய்கிறனர். இதற்கு உலகின் பல்வேறு நாடுகளில் வசிக்கும் இப்பள்ளியின் பழைய மாணவர்கள் நிதியுதவி செய்கின்றனர்.

மேற்கோள்கள்
-----------

1. ↑  வி.தேவதாசன் (25 சூன் 2017). "பிளஸ் 2 முடித்த அனைத்து மாணவர்களையும் கல்லூரி படிப்புகளில் சேர்க்கும் சீரநாயக்கன்பாளையம் அரசு மேல்நிலைப் பள்ளி". *கட்டுரை*. தி இந்து. 30 சூன் 2017 அன்று பார்க்கப்பட்டது.
**பிலெசிக் மாகாணம்** (*Bilecik Province*, துருக்கியம்: Bilecik ili ) என்பது துருக்கியின் நடுமேற்கில் உள்ள ஒரு மாகாணம் ஆகும். இந்த மாகாணத்தின் அண்டை மாகாணங்களாக மேற்கில் பர்சா, வடக்கே கோகேலி மற்றும் சாகர்யா, கிழக்கில் போலு, தென்கிழக்கில் எஸ்கிசெஹிர், தெற்கே கட்டாஹ்யா போன்றவை அமைந்துள்ளன. மாகாணத்தின் பரப்பளவானது 4,307  கிமீ 2 என்றும், மக்கள் தொகையானது 225,381 என்றும் உள்ளது. மாகாணத்தின் பெரும்பாலான பகுதியானது மர்மாரா பிராந்தியத்தில் அமைந்துள்ளது. ஆனால் மாகாணத்தின் கல்பசாரி மற்றும் சாட், அன்ஹிசார், யெனிபஜார் போன்ற மாவட்டங்கள் கருங்கடல் பிராந்தியத்தில் உள்ளன. போசாயிக் மற்றும் சாட் ஆகிய மாவட்டங்களின் சிறிய பகுதிகள் மத்திய அனடோலியா பிராந்தியத்திலும், போஜாய்கின் சிறிய பகுதியானது ஏஜியன் பிராந்தியத்திலும் உள்ளன.

மாவட்டங்கள்
-----------

பிலெசிக் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* **பிலெசிக்**
* போசூயூக்
* கோல்பசாரா
* இஷிசர்
* உஸ்மானெலி
* பசரியேரி
* சோகுட்
* யெனிபஜார்

வரலாறு
------

கிமு 3000 ஆம் ஆண்டிலேயே இப்பகுதியில் மக்கள் வசித்து வந்தனர். மேலும் இப்பகுதியானது இட்டைட்டு (கி.மு. 1400-1200 ), பிரிகியர்களின் (கி.மு. 1200-676 ), லிடியா (கி.மு. 595-546 ), பாரசீகர்கள் (கி.மு. 546–334 ), உரோமானியர்கள் (கி.பி 74–395), பைசாந்தியர்கள் போன்ற பல நாகரிகங்கள் கட்டுப்பாட்டில் இருந்துள்ளது.

1299 ஆம் ஆண்டில் உதுமானியப் பேரரசால் நிறுவப்பட்ட சிறிய நகரமான சாட் என்பதும் இப்பகுதியில் உள்ளது, மேலும் இது முக்கியமான தொல்லியல் மற்றும் பண்பாட்டு கலைப்பொருட்களின் அமைவிடமாகும்.

காணத்தக்க தளங்கள்
-----------------

சாத்தில் உள்ள எத்னோகிராஃபிக்கல் அருங்காட்சியகம்.

பிலெசிக் நகரம் பல புதுப்பிக்கபட்ட துருக்கிய வீடுகளுக்கு பிரபலமானது.

மாகாணத்தில் காணத்தக்க வேறு சில தளங்களாக: உஸ்மான் காசி மற்றும் ஓர்ஹான் காசி பள்ளிவாசல்கள், சேஹ் எடெபாலி மற்றும் மால் ஹதுன் கல்லறைகள், கோப்ரேலி மெஹ்மத் பாஷா பள்ளிவாசல், கோப்ராலி கேரவன்செராய், கப்லிகயா கல்லறைகள், ரெஸ்டெம் பாஷா பள்ளிவாசல் மற்றும் கோலலன் பாவ்.

காட்சியகம்
----------

* கல்பசாராவில் உள்ள ஏஞ்செல்லர் கிராமத்திலிருந்து ஒரு பார்வைகல்பசாராவில் உள்ள ஏஞ்செல்லர் கிராமத்திலிருந்து ஒரு பார்வை
* பிலெசிக்கிலிருந்து போசாய்க் செல்லும் பாதையில்பிலெசிக்கிலிருந்து போசாய்க் செல்லும் பாதையில்
* சாட் நகரில் உள்ள லெபி மெஹ்மத் பள்ளிவாசல்சாட் நகரில் உள்ள லெபி மெஹ்மத் பள்ளிவாசல்
* சாத்தில் உள்ள துர்சன் ஃபகிஹின் கல்லறைசாத்தில் உள்ள துர்சன் ஃபகிஹின் கல்லறை

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
**கண்ணத் தொறக்கணும் சாமி** 1986 ஆம் ஆண்டு புனிதா சினி ஆர்ட்ஸிற்காக ஆர்.கோவிந்திராஜ் இயக்கிய இந்தியத் தமிழ் மொழி திரைப்படமாகும். இப்படத்தில் சிவகுமார் மற்றும் ஜீவிதா ஆகியோர் நடித்தனர்.

கதை
---

சேகர் ( சிவகுமார் ) ஒரு நேர்காணலில் கலந்து கொள்ள சென்னை வந்து வேலைக்கு இறங்குகிறார். தொலைதூர உறவினர்கள் வேணு ( சோ ராமசாமி ) மற்றும் அவரது மனைவி உஷா ஆகியோர் அவருக்கு தீர்வு காண உதவுகிறார்கள். அவர் சூரு சுப்பம்மாவின் ( மனோரமா ) வீட்டில் ஒரு அறையை வாடகைக்கு எடுத்துள்ளார் , அவர் திருமணம் செய்து கொண்டார் என்றும், மாத இறுதியில் அவரது மனைவி அவருடன் சேருவார் என்றும் பொய் சொன்னார். சுப்பம்மா தனது மனைவியின் புகைப்படத்தைப் பார்க்க வலியுறுத்துகிறார், மேலும் அவர் தனது மனைவிக்கு கடிதங்களை எழுத வேண்டும் என்றும் வலியுறுத்துகிறார். சேகர் ஒரு சீரற்ற பெண்ணின் படத்தைப் பெற்று ஒரு கற்பனையான முகவரிக்கு கடிதங்களை அனுப்புகிறார். சுமதி ( ஜீவிதா) போது அவர் ஒரு பெரிய அதிர்ச்சியில் இருக்கிறார்), அவரது கற்பனை மனைவி, வீட்டில் காண்பிக்கப்படுகிறார். அவர் சேகரின் மனைவி என்றும், சுப்பம்மா தனது போலித்தனத்தை அறிந்து கொள்ளாமல் அவளை வெளியேற்ற முடியாது என்றும் சுமதி வலியுறுத்துகிறார். சுப்பம்மாவும் தனது முதலாளியுடன் நெருக்கமாக இருக்கிறார், அதனால் அவள் உண்மையை அறிந்தால், அவன் ஒரு வீட்டை விட்டு வெளியேறி வேலையை இழக்க நேரிடும். தனது பங்கிற்கு சுமதி, உண்மையில், அவன் மனைவி என்று வலியுறுத்துகிறாள். அவரது வாழ்க்கையின் பல விவரங்களும் அவளுக்குத் தெரியும், ஆரம்ப போலிக்கு உதவிய வேணு உட்பட சேகரைச் சுற்றியுள்ள அனைவரும் அவளை நம்புகிறார்கள். சில ஆரம்ப சண்டைகளுக்குப் பிறகு, சேகர் சுமதியின் கருணையையும், அவரிடம் உண்மையான பாசத்தையும் காண வருகிறார். அவர் அவளை காதலிக்கிறார் மற்றும் அவர்களின் தவறான திருமணத்தை உண்மையான திருமணமாக மாற்ற விரும்புகிறார். இருப்பினும், தம்பதியரின் மகிழ்ச்சியை அச்சுறுத்தும் பல ரகசியங்களும் பல எதிரிகளும் சுமதியில் உள்ளனர். சேகரும் சுமதியும் இந்த முற்றுகைகளை எதிர்கொண்டு மகிழ்ச்சியுடன் சம்பாதிக்க வேண்டும்.

நடிகர்கள்
---------

* சிவகுமாரின் சேகர் போன்று
* ஜீவிதா சுமதி போன்று
* சோ ராமசாமி வேணு போன்று
* சூரு சுப்பம்மாவாக மனோரமா
* சூர்யகாந்த்
* கே.கே.சவுந்தர்
* இடிச்சாபுலி செல்வராஜ்
* எஸ்.ராஜினி
* ஏ.ஆர்.சுப்ரமோனியம் [மன்னங்கட்டி சுப்ரமோனியம்]
* ஜி.ராம்லி
* கோவாய் செந்தில்
* இயக்குனர் வி.சேகர் (அங்கீகரிக்கப்படாத பங்கு)

பாடல்கள்
--------

இத்திரைப்படத்திற்கு இளையராஜா மற்றும் கங்கை அமரன் இசையமைத்தனர்.

| எண். | பாடல் | பாடகர்கள் | வரிகள் |
| --- | --- | --- | --- |
| 1 | "இதுதான் முதல் இரவா" | மலேசியா வாசுதேவன், பி. சுசீலா | வாலி |
| 2 | "நேரமாச்சு வா புள்ள" | மலேசியா வாசுதேவன், எஸ். ஜானகி | சின்னக்கோனார் |
| 3 | "அந்தி மாலையிலே" | தீபன் சக்ரவர்த்தி, எஸ். ஜானகி | வைரமுத்து |
| 4 | "என்னென்று சொல்வது" | கே. ஜே. யேசுதாஸ், பி. சுசீலா | புலமைப்பித்தன் |

மேற்கோள்கள்
-----------

1. ↑  "Kanna Thorakkanum Saami LP Vinyl Records". musicalaya. 2 May 2014 அன்று மூலம் பரணிடப்பட்டது. 2014-05-02 அன்று பார்க்கப்பட்டது.
**திருப்புகழ்** என்பது முருகக் கடவுள் மீது அருணகிரிநாதர் இயற்றிய ஒரு பக்தி நூல். திருப்புகழில் 1307 இசைப்பாடல்கள் உள்ளன. இவற்றுள் 1088க்கும் மேற்பட்ட சந்த வேறுபாடுகள் உள்ளன என்று கணித்திருக்கிறார்கள். திருப்புகழை தேவாரம், திருவாசகம் போல் மந்திர நூலாகவும், நாள்தோறும் இறைவனைப் போற்றிப் புகழ்பாடும் நூலாகவும், முருகன் மீது பக்தி கொண்டோர் பின்பற்றும் நூலாகவும் கொள்கின்றனர். திருப்புகழில் மிகச் சிறந்த சொல்லாட்சி, இசை நூட்பங்கள், கவித்துவம், இலக்கிய நகம், தாள நூட்பம், சந்தபேதம், இனிய ஓசை ஆகியவை அடங்கியது. இது இசை நூல்களிலடங்காத தனித்தன்மை பெற்றது.

தொகுப்பும், பதிப்பும்
---------------------

1800களின் நடுவில் சென்னை மாகாணத்தில் பிறந்து மாவட்ட நீதிபதியாக இருந்தவர் வடக்குப்பட்டு சுப்பிரமணிய பிள்ளை. ஒரு சமயம் சிதம்பரத்துக்கு அவர் பயணித்துக் கொண்டிருதபோது, அருணகிரிநாதரின் திருப்புழை பயணிகள் பாடுவதைக் கேட்டு மயங்கினார். அதன் பிறகு திருப்புகழ் பாடல்களை தொகுக்கும் பணியில் ஈடுபடத் தொடங்கினார். அதற்காக 1871 இல் தென்னிந்தியா முழுவதும் பயணித்து சுவடிகள் உள்ளிட்ட கையெழுத்துப் பிரதிகளை சேகரித்து, அருணகிரிநாதரின் பாடல்களை இரு தொகுதிகளாக வெளியிட்டார். அவை 1894 இல் முதற் பதிப்பும், 1901 இல் இரண்டாம் பதிப்புமாக வெளியாயின.

வடக்குப்பட்டு சுப்பிரமணிய பிள்ளையின் மறைவுக்குப் பிறகு அவரது பணிகளை முன்னெடுத்த அவரின் மகன் வ. சு. செங்கல்வராய பிள்ளை திருப்புகழுக்கு முழுமையாக உரை எழுதி ஆராய்ச்சிக் குறிப்புகளுடன் வெளியிடும் பணியை மேற்கொண்டார். 1950 முதல் 1958 வரையிலான ஏழாண்டு காலம் இப்பணியில் முழுமையாக ஈடுபட்டு நூல்களை வெளியிட்டார்.

புற இணைப்புகள்
--------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருப்புகழ்** |

* மதுரைத் திட்டம் 180,187,189,191 பரணிடப்பட்டது 2012-06-18 at the வந்தவழி இயந்திரம்
* கௌமாரம்(முருகனைப் பற்றிய இறையியல் கௌமாரம் எனப்படும்)
* திருப்புகழை ஒலிக்கோப்பாக இங்கு கேட்கலாம்.

மேற்கோள்கள்
-----------

1. 1 2 3 4   "நூல் வெளி: எங்கும் புகழ் மணக்கும் திருப்புகழ்!". *Hindu Tamil Thisai*. 2023-06-10. 2023-06-24 அன்று பார்க்கப்பட்டது.
**மோலடோவ்-ரிப்பன்டிராப் ஒப்பந்தம்** அல்லது **மாலடாவ்-ரிப்பன்டிராப் ஒப்பந்தம்** (*Molotov–Ribbentrop Pact*) என்பது ஆகஸ்ட் 23, 1939 இல் சோவியத் ஒன்றியத்தின் வெளியுறவுத்துறை அமைச்சர் வயாசெல்ஸ்லாவ் மாலடோவ் மற்றும் நாசி ஜெர்மனியின் வெளியுறவுத்துறை அமைச்சர் யோவாக்கீம் வான் ரிப்பன்டிராப் ஆகியோர் கையெழுத்திட்ட ஒரு ஒப்பந்தம். இதன் மூலம் அதுவரை எதிரணிகளில் இருந்து வந்த இரு நாடுகளும் ஒருவரையொருவர் வலிந்து தாக்குவதிலை எனவும் இருவரில் ஒருவர் இன்னொரு நாட்டால் தாக்கப்பட்டால் அப்போரில் நடுநிலை வகிப்பது என்றும் ஒப்புக் கொண்டன. இது அதிகாரப்பூர்வமாக **ஜெர்மனி-சோவியத் ஒன்றியம் வலிந்து தாக்காமை உடன்படிக்கை** (*Treaty of Non-Aggression between Germany and the Soviet Union*) என்றழைக்கப்பட்டது. இவ்வொப்பந்தம் ஜூன் 22, 1941 இல் ஜெர்மனி சோவியத் ஒன்றியத்தின் மீது படையெடுக்கும் வரை நடைமுறையில் இருந்தது.

வலிந்து தாக்காமை உடன்பாட்டைத் தவிர இவ்வொப்பந்தத்தில் வேறுசில கூறுகளும் இடம் பெற்றிருந்தன. வடக்கு மற்றும் கிழக்கு ஐரோப்பாவை சோவியத் மற்றும் ஜெர்மானிய அதிகாரக் கோளங்களாகப் பிரித்து ஒவ்வொரு நாடும் தனது பகுதியினை ஆக்கிரமிக்க ஒப்புதல் தெரிவித்தன. இதன்படி போலந்து, ஃபின்லாந்து. லாத்வியா, எஸ்டோனியா, லித்துவேனியா போன்ற நாடுகள் இவற்றால் பின்வந்த ஆண்டுகளில் ஆக்கிரமிக்கப்பட்டன.

வெளி இணைப்புகள்
---------------

* ஒப்பந்தத்தின் உரை
**பிலிப்பு தெ மெல்லோ** (*Philip de Melho*, ஏப்ரல் 27, 1723 - ஆகத்து 10, 1790) கொழும்பில் பிறந்த கிறிஸ்தவத் தமிழ் அறிஞர். எபிரேயு, கிரேக்கம், இலத்தீன், போர்த்துக்கீசம், தமிழ் ஆகிய மொழிகள் மட்டுமல்லாமல் வேதசாத்திரங்களையும் கற்றுத் தேர்ந்தவர்.

கிறிஸ்தவக் குருவானவராக ஆகும் முன்னரே இவர் சத்திய வேதாகமத்தைத் தமிழிலே மொழிபெயர்க்க ஆரம்பித்திருந்தார். 1753 இல் இலங்கையின் வட மாகாணக் குரவராய் நியமனம் பெற்று யாழ்ப்பாணம் வந்தார். 1759 ஆம் ஆண்டு புதிய ஏற்பாடு முழுவதும் இலங்கையில் அச்சிடப்பட்டது. இவை மட்டுமல்லாமல் பழைய ஏற்பாட்டின் சில பாகங்களையும் மொழிபெயர்த்தார். அத்துடன் சூடாமணி நிகண்டு 2ஆம் தொகுதிக்கு அனுபந்தமாக 20 உவமைப் பாட்டுகளைப் பாடிச் சேர்த்தார். இவை *மெல்லோ பாதிரியாரால் செய்யப்பட்ட உவமைப் பாட்டுகள்* என்ற பெயரில் மானிப்பாயில் அச்சிடப்பட்ட நிகண்டுடன் சேர்ந்திருக்கின்றன. 12வது தொகுதியோடு நூறு பாட்டும் பின்னும் பல தொகுதிகளோடு வேறு சிலவும் பாடியிருக்கிறார்.

மேற்கோள்
--------

1. 1 2 3 4  மார்ட்டின், ஜோன் எச். (1923). *Notes on Jaffna*. தெல்லிப்பழை, பிரித்தானிய இலங்கை: American Ceylon Mission Press. பக். 131.
மணிக்கூட்டுக் கோபுரம் in பிலியதலை, இலங்கைவார்ப்புரு:SHORTDESC:மணிக்கூட்டுக் கோபுரம் in பிலியதலை, இலங்கை
**பிலியந்தலை மணிக்கூட்டுக் கோபுரம்** (*Piliyandala Clock Tower*) என்பது இலங்கையின் தலைநகர் கொழும்பில் பிலியந்தலை என்ற இடத்தில் அமைந்துள்ள ஒரு மணிக்கூட்டுக் கோபுரம் ஆகும். இந்த கடிகார கோபுரம் பிலியந்தலையின் பிரபலமான அடையாளமாகும். உள்ளூர்வாசிகளின் கூற்றுபடியும் பிற ஆவணங்களின்படியும், இந்த கடிகார கோபுரம் தீவின் மிக உயரமான ஒன்றாகும். இது 23.8 மீ (78 அடி) உயரத்திற்கு 4.9 மீ (16 அடி) சுற்றளவு கொண்டது. அறுபது ஆண்டுகளுக்கும் மேலாக இது இருப்பதால், கணிசமான தொல்ல்லியல் நினைவுச் சின்னமாகக் கருதப்படுகிறது. இதனால், இந்தக் கோபுரம் பிலியந்தலை நகரத்திற்கு வரலாற்று முக்கியத்துவத்தை வழங்குகிறது.

வரலாறு
------

டி. சைமன் சமரகூன் தனது தந்தை கார்னெலிஸ் விஜெவிக்ரெமா சமரக்கூன் மற்றும் தனது தாயின் நினைவாக இக்கடிகார கோபுரத்தை அமைத்தார். உள்ளூராட்சி அமைச்சர் கி. வி. வி. கன்னங்கரா அவர்களால் செப்டம்பர் 11, 1952 அன்று கடிகார கோபுரத்தை அமைப்பதற்கான அடிக்கல் நாட்டப்பட்டது. கட்டுமானம் ஏழு மாதங்களில் நிறைவடைந்தது. மேலும், கடிகார கோபுரம் ஏப்ரல் 30, 1953 அன்று பயன்பாட்டுக்கு வந்து அன்றிலிருந்து இயங்கி வருகிறது.

மேற்கோள்கள்
-----------

1. ↑  Wickramage, Florance. "Homage to 50 years old clock tower". *Daily News*. The Associated Newspapers of Ceylon Ltd. 21 June 2015 அன்று பார்க்கப்பட்டது.
2. ↑  Sri Lanka Telecom. "Sri Lanka Telecom Pura Varuna - Piliyandala Clock Tower". *Youtube*. Sri Lanka Telecom PLC. 21 June 2015 அன்று பார்க்கப்பட்டது.
**தாமோதரம்பிள்ளை திருநாவுக்கரசு** (*Thamodarampillai Thirunavukarasu*, 1 செப்டம்பர் 1933 – 1 ஆகத்து 1982) இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.

வாழ்க்கைச் சுருக்கம்
--------------------

திருநாவுக்கரசு இலங்கையின் வடக்கே வட்டுக்கோட்டையில் 1933 செப்டம்பர் 1 இல் பிறந்தார்.

அரசியலில்
---------

ரி. திருநாவுக்கரசு அகில இலங்கைத் தமிழ்க் காங்கிரஸ் கட்சி வேட்பாளராக காங்கேசன்துறை தொகுதியில் 1970 நாடாளுமன்றத் தேர்தலில் முதற்தடவையாகப் போட்டியிட்டார். இவர் 3,000 வாக்குகள் மட்டுமே பெற்று நான்காவதாக வந்து தோற்றார். தமிழ்க் காங்கிரஸ் கட்சி தமிழரசுக் கட்சியுடன் சேர்ந்து தமிழர் விடுதலைக் கூட்டணி என்ற அரசியல் கூட்டணியில் 1972 ஆம் ஆண்டில் இணைந்தது. தமிழர் விடுதலைக் கூட்டணியின் இணைப் பொருளாளராக திருநாவுக்கரசு பணியாற்றினார்.

1977 தேர்தலில் தமிழர் விடுதலைக் கூட்டணி வேட்பாளராக வட்டுக்கோட்டைத் தொகுதியில் போட்டியிட்டு ஆ. தியாகராஜாவை 18,000 வாக்குகள் வித்தியாசத்தில் திருநாவுக்கரசு வென்று நாடாளுமன்றம் சென்றார்.

திருநாவுக்கரசு 1982 ஆகத்தி 1 இல் மாரடைப்பால் காலமானார். இவரது இடத்திற்கு நீலன் திருச்செல்வம் நாடாளுமன்ற உறுப்பினராக நியமிக்கப்பட்டார்.

மேற்கோள்கள்
-----------

1. ↑  "Thirunavukarasu, Thamodarampillai". இலங்கைப் பாராளுமன்றம்.
2. 1 2 3  Arumugam, S. (1997). *Dictionary of Biography of the Tamils of Ceylon*. பக். 231. .
3. ↑  "Result of Parliamentary General Election 1970" (PDF). இலங்கைத் தேர்தல் திணைக்களம். 2009-12-09 அன்று மூலம் (PDF) பரணிடப்பட்டது. 2013-08-25 அன்று பார்க்கப்பட்டது.
4. ↑  "Result of Parliamentary General Election 1977" (PDF). இலங்கைத் தேர்தல் திணைக்களம். 2011-07-17 அன்று மூலம் (PDF) பரணிடப்பட்டது. 2013-08-25 அன்று பார்க்கப்பட்டது.
5. ↑  Rajasingham, K. T.. "Chapter 28: Prelude to eruption". *Sri Lanka: The Untold Story*. Archived from the original on 2007-10-23.. பார்த்த நாள்: 2013-08-25.